Üks vahva poemüüja rääkis mulle kord pikalt, kuidas tema arvates inimesed, kes ühtemoodi välja näevad, ennast ka ühtemoodi muudavad, sarnaselt käituvad ja sarnaste asjadega tegelevad. Ta tõestas seda minu näitel, kuna ma olen tohutult ta sõbranna tütre  moodi (tema sõnul). Tütar on küll alles 16, aga siiski ütles müüja, et minule vaadates näeks ta nagu selle tüdruku vanemat versiooni. Vestlus oli küll põnev, aga ma kaldun selliste asjade puhul skeptiline olema. Üks päev aga sain teada, et kaks minu tuttavat ei ole mitte ainult välimuselt sarnased, vaid ka tegelvad samade asjadega! Ja eile nägin, et teatud olukordades ka käituvad väga sarnaselt. Alles eile öösel seostus mul see järeldus müüja räägituga. Ka neil on vanusevahe, aga see kõik on lihtsalt NII  irooniline, eriti kuna minu seotus mõlemaga on sarnane. Kas tõesti on siis olemas inimesi, kes on lihtsalt sündinud erinevatel aegadel ja veidi erinevatesse kehadesse? Nagu oleks üks hing kaheks läinud, või siis pigem nagu väike bakter paljunenud. Kosmiline side? Ei tahaks uskuda, sest nagu öeldud, olen tõesti skeptik. Ja sama hästi võib ju öelda, et mina tõmban lihtsalt sarnaseid inimesi ligi või ei ma ise eelistan inimesi, kes on mingite tunnustega. Ja kindlasti see nii ongi, aga….midagi nagu oleks veel.